Indledning

Ved Rådets beslutning 2003/77/EF af 1. februar 2003 fastsættes der flerårige finansielle retningslinjer for forvaltningen af aktiverne i EKSF under afvikling og, når afviklingen er afsluttet, af Kul- og Stålforskningsfondens aktiver (de finansielle retningslinjer)[1].

Ved artikel 2 i denne beslutning fastsættes det, at Kommissionen tager de finansielle retningslinjers virkemåde og effektivitet op til vurdering hvert femte år og foreslår alle nødvendige ændringer.

Efter den første vurdering i 2007 blev Rådets beslutning ændret den 15. september 2008 (se Rådets beslutning 2008/750/EF[2]). Ændringerne var overvejende af teknisk karakter, og mere specifikt omhandlede de en præcision af visse definitioner, navnlig definitionen på en obligations løbetid, der blev forbedret således, at den omfatter den definition, som benyttes for asset-backed securities, definitionen af værdipapirer udstedt eller garanteret af staten og definitionen af gældsinstrumenter udstedt af banker. Reglerne for salgs- og genkøbstransaktioner blev tilpasset markedsstandarderne. Desuden blev visse bestemmelser vedrørende rating præciseret, og den maksimalt tilladte løbetid blev udvidet med seks måneder for at tage højde for udviklingen i EU-medlemsstaternes udstedelsesregler. Endelig blev visse bestemmelser om regnskabsførelse ajourført, så de afspejler overgangen til internationalt anerkendte regnskabsregler for hele Kommissionen.

Nærværende rapport fremlægger vurderingen af de finansielle retningslinjers virkemåde og effektivitet for femårsperioden 2008-2012.

De finansielle retningslinjers virkemåde og effektivitet i femårsperioden 2008-2012

I medfør af Rådets beslutning 2003/77/EF som ændret ved Rådets beslutning 2008/750/EF forvalter Kommissionen aktiverne i EKSF under afvikling således, "at der er midler til rådighed, når der er behov herfor, og således, at der opnås det størst mulige afkast, samtidig med at der fastholdes en høj grad af sikkerhed og stabilitet på langt sigt." (punkt 3 i bilaget til Rådets beslutning 2003/77/EF).

I betragtning af denne målsætning har de finansielle retningslinjer fungeret godt i løbet af femårsperioden 2008-2012 på trods af et udfordrende markedsmiljø i forbindelse med den globale finans- og gældskrise.

Til trods for den betydelige afmatning på finansmarkederne blev der ikke konstateret nogen misligholdelse af de forvaltede aktiver (pr. juni 2012), og forrentningen af porteføljen var i øvrigt tilfredsstillende. Navnlig gav porteføljen i perioden 1. januar 2008 - 30. juni 2012 et samlet afkast på 19,5 % svarende til et årligt afkast på 4 % for en portefølje baseret på høj kvalitet/lav risiko. En nærmere beskrivelse af porteføljens sammensætning kan ses i bilaget.

Porteføljens kapital er altså ikke blot bevaret, men er blevet øget. Porteføljens markedsværdi pr. 30. juni 2012 var på 1,74 mia. EUR, mens den pr. 31. december 2007 var på 1,46 mia. EUR.

I løbet af vurderingsperioden modtog porteføljen bidrag fra medlemsstaterne på 152,28 mio. EUR, mens den overførte 229 mio. EUR til forskningsprogrammer for de sektorer, der er knyttet til kul- og stålindustrien, som fastsat i Rådets beslutning 2003/77/EF.

I løbet af vurderingsperioden gav de eksisterende finansielle retningslinjer en god basis for en forsigtig kapital- og risikoforvaltningsramme, som løbende revideres og tilpasses markedsudviklinger og branchens standarder.

Overholdelsen af Kommissionens rammer for risikoforvaltning overvåges løbende af en særlig tjeneste for risikoforvaltning, som er uafhængig af kapitalforvalterne og refererer direkte til den øverste ledelse.

Udover de eksisterende rammer for risikoovervågning og kontrol er systemerne og procedurerne til kapital- og risikoforvaltning underlagt regelmæssige interne og eksterne revisioner. De eksterne private revisorer har ikke konstateret problemer i forbindelse med forvaltningen af kapitalen eller tilgangen til håndtering af krisens virkninger. Udover den eksterne private revision bliver EKSF's forvaltning også regelmæssigt revideret af Den Europæiske Revisionsret. Disse rapporter indeholder ingen henstillinger vedrørende EKSF's finansielle retningslinjer.

Konklusion

På baggrund af ovenstående mener Kommissionen, at der ikke er behov for at ændre de nuværende retningslinjer. Sammen med Kommissionens rammer for risikoforvaltning, som løbende revideres og tilpasses efter behov, har de nuværende finansielle retningslinjer fungeret tilfredsstillende i løbet af den vurderede periode. Porteføljen opnåede et positivt samlet afkast, der ligger over dens markedsreference og har udvist sikkerhed og stabilitet på lang sigt.

BILAG

Bilag 1.a - Porteføljestruktur pr. 30.6.2012 || ||

|| || ||

|| Virksomhedskode: EKSF ||

|| || ||

a) PORTEFØLGESTRUKTUR PR. 30/6/2012 ||

|| || ||

Portefølje || Kursværdi u/ påløbne renter || Kursværdi med påløbne renter || 30/06/2012

Obligationer || 1 454 273 591 || 1 476 771 277 || 85 %

Subtotal obligationer || 1 454 273 591 || 1 476 771 277 || 85 %

Kontant (se tabel c) || 262 339 281 || 262 339 281 || 15 %

I ALT || 1 716 612 872 || 1 739 110 558 || 100 %

|| || ||

b) PORTEFØLGEVARIGHED || ||

|| Aktuel 30/6/2012 || ||

Modificeret varighed || (2,62*) || ||

2,24 || ||

(*) udelukkende obligationer || || ||

|| || ||

c) CASH-STRUKTUR || ||

|| Aktuel 30/6/2012 || ||

Pengemarkedsindskud || 261 800 000 || ||

Påløbne renter || 209 468 || ||

Nostrokonti* || 329 813 || ||

I ALT || 262 339 281 || ||

|| || ||

Bilag 1.b - Porteføljestruktur pr. 31.12.2008 || ||

|| || ||

a) PORTEFØLGESTRUKTUR PR. 31/12/2008 ||

|| || ||

Portefølje || Kursværdi u/ påløbne renter || Kursværdi med påløbne renter || 31/12/2008

Obligationer || 1 431 863 320 || 1 463 674 511 || 93 %

Subtotal obligationer || 1 431 863 320 || 1 463 674 511 || 93 %

Kontant (se tabel c) || 106 935 595 || 106 935 595 || 7 %

I ALT || 1 538 798 915 || 1 570 610 106 || 100 %

|| || ||

b) PORTEFØLGEVARIGHED || ||

|| Aktuel 31/12/08 || ||

Modificeret varighed || (3,99*) || ||

3,72 || ||

(*) udelukkende obligationer || || ||

|| || ||

c) CASH-STRUKTUR || ||

|| Aktuel 31/12/08 || ||

Pengemarkedsindskud || 100 600 000 || ||

Påløbne renter || 243 897 || ||

Nostrokonti* || 6 091 697 || ||

I ALT || 106 935 595 || ||

Bilag 2.a - Sammensætning af obligationsportefølje pr. 30.6.2012

Bilag 2.b - Sammensætning af obligationsportefølje pr. 31.12.2008

[1] EUT L 29 af 5.2.2003, s. 25.

[2] Rådets beslutning 2008/750/EF af 15. september 2008 om ændring af beslutning 2003/77/EF om fastsættelse af de flerårige finansielle retningslinjer for forvaltningen af aktiverne i EKSF under afvikling og, når afviklingen er afsluttet, af Kul- og Stålforskningsfondens aktiver (EUT L 255 af 23.9.2008, s. 28).